## La directora general d’Igualtat fa valdre el projecte Women’s Legacy, que potencia la inclusió de referents històrics femenins

*** Davinia Bono ha inaugurat el I Congrés Internacional Women’s Legacy que s'ha celebrat a València
* Este projecte europeu conté cinc productes intel·lectuals que es transmetran a les aules i contribuiran a l'erradicació de les desigualtats de gènere**

La directora general d’Igualtat i de l’Institut de les Dones, Davinia Bono, ha fet valdre les iniciatives del Projecte Women’s Legacy, ja que “potencia la inclusió de referents femenins i les seues aportacions”.

Davinia Bono ha fet estes declaracions durant el discurs inaugural del I Congrés Internacional Women’s Legacy d’este projecte europeu, que s’ha celebrat a València.

En la seua intervenció, la directora general d’Igualtat també ha manifestat que, a través d’este projecte, s’aconseguirà que “els noms de les dones participants en la construcció civilitzatòria apareguen com a referents en totes les obres recopilatòries de la creació humana i també per a la formació de les noves generacions”.

I ha recordat que, des de la Conselleria de Serveis Socials, Igualtat i Habitatge no només es realitza “la promoció de polítiques en matèria d’igualtat entre dones i hòmens”, sinó també “el reconeixement dels drets de les dones”.

El projecte europeu Women’s Legacy pretén contribuir de manera decisiva a la inclusió de les dones protagonistes de la història i la cultura, i el seu llegat en els continguts educatius.

Els cinc productes intel·lectuals realitzats per l’equip del projecte es publicaran en format digital, accessible i gratuït, amb la finalitat de facilitar i fomentar la transmissió a les aules d’una cultura universal que recupere el patrimoni cultural europeu i que ajude a l’erradicació de les desigualtats de gènere des de la base.

Fecha: 24/11/2023